b"\n_START_ARTICLE_\nHospital de Sant Ll\xc3\xa0tzer (Girona)\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici de planta allargada de dues crugies paral\xc2\xb7leles a fa\xc3\xa7ana i de cinc trams reflecteix a fa\xc3\xa7ana per cinc arcs carpanells. \xc3\x89s de planta baixa i un pis, i a la planta primera, en fa\xc3\xa7ana, apareixen finestres de pedra, llinda plana amb diferents escuts de la ciutat i d'altres, col\xc2\xb7locades lliurement. Abans de la rehabilitaci\xc3\xb3 de l'edifici van estar molt deteriorades i tapiades, havent-hi obert de noves. Els arcs carpanells tamb\xc3\xa9 estaven tapiats, excepte el dret\xc3\xa0 i l'esquerr\xc3\xa0. El primer, que estava mig tapiat, era per accedir a l'esgl\xc3\xa9sia de Sant Jaume, m\xc3\xa9s tardana i incorporada al conjunt; la segona amb escala exterior i porta renaixentista amb guardapols i dos capitells petits, floral el de l'esquerra i zoom\xc3\xb2rfic el dret. La fa\xc3\xa7ana \xc3\xa9s de pedres ben treballades.\n_START_SECTION_\nCapella de Sant Jaume\n_START_PARAGRAPH_\n\xc3\x89s una capella d'una nau incorporada a l'Hospital de Sant Ll\xc3\xa0tzer vers el XIV. Tot l'absis \xc3\xa9s ficat sota la via del FFCC a Fran\xc3\xa7a que passa pel darrere. El primer tram d'arc carpanell, per la dreta, de l'hospital crea una mena de porxo d'acc\xc3\xa9s a la capella per una porta de tra\xc3\xa7a renaixentista. Al damunt, una finestra s'ha convertit en \xc3\xb2cul. T\xc3\xa9 campanaret d'espadanya d'arc de punt rod\xc3\xb3. El teulat sobresurt del conjunt de l'Hospital. A la fa\xc3\xa7ana lateral dreta, encaixonada amb la muntanya, hi ha una finestra d'arc de punt d'ametlla.\n_START_SECTION_\nHist\xc3\xb2ria\n_START_PARAGRAPH_\nAl 1170 hi ha les primeres not\xc3\xadcies com a Hospital dels Leprosos, i dels Mesells. Tamb\xc3\xa9 i pel lloc, de Pedret. M\xc3\xa9s tard, com a Sant Ll\xc3\xa0tzer, per la capella interior. Abans del 1333 (quan tenim les primeres not\xc3\xadcies) es construeix, al costat, la capella de Sant Jaume i que tamb\xc3\xa9 donaria nom al conjunt, quan a la fi s'unific\xc3\xa0 tot. Al 1555 el rei Carles I d'Espanya emet un document a favor de la instituci\xc3\xb3, que s'engrandeix a l'altre costat de la carretera (1583: mol\xc3\xad-rasclosa de la Manola). Al 1666 comen\xc3\xa7a a plegar a l'esser inaugurat el nou hospital de Santa Caterina a Girona."